เอไอทีฟันกำไรไตรมาสแรก55ล้าน
แอ็ดวานซ์ อินฟอร์เมชั่น เทคโนโลยี เผยยอดรายได้ไตรมาสแรกของปี 513.49ล้านบาท มีกำไร 55 ล้านมั่นใจธุรกิจไอทียังโตต่อเนื่อง&nbsp;&nbsp;&nbsp;
12 พ.ค. 2553

แอ็ดวานซ์ อินฟอร์เมชั่น เทคโนโลยี เผยยอดรายได้ไตรมาสแรกของปี 513.49ล้านบาท มีกำไร 55 ล้านมั่นใจธุรกิจไอทียังโตต่อเนื่อง    
นายศิริพงษ์  อุ่นทรพันธุ์ ประธานกรรมการบริหาร บริษัท แอ็ดวานซ์ อินฟอร์เมชั่น เทคโนโลยี หรือ AIT เปิดเผยถึงผลการดำเนินงานไตรมาสแรกปี 2553 (มกราคม-มีนาคม 2553) ว่า มีรายได้รวม 513.49 ล้านบาท มีกำไรสุทธิ 55.60 ล้านบาท หรือคิดเป็นเพิ่มขึ้น 7.63% เมื่อเทียบกับช่วงเดียวกันของปีก่อน ที่มีกำไรสุทธิ 51.66 ล้านบาท ทั้งนี้ ผลการดำเนินงานไตรมาสแรกถือว่าเป็นไปตามเป้าหมายที่วางไว้  
ทั้งนี้ส่วนใหญ่เป็นการรับรู้รายได้จากงานต่อเนื่องจากปี 2552 อย่างไรก็ตาม การพิจารณาผลการดำเนินงานของ AIT เพื่อเป็นข้อมูลประกอบการตัดสินใจลงทุนในหุ้นของ AIT นั้น คงไม่สามารถดูจากผลการดำเนินงานเพียงไตรมาสใดไตรมาสหนึ่งได้ จะต้องดูทั้งปี เนื่องจากลักษณะการรับรู้รายได้ของงานวางระบบเทคโนโลยีสารสนเทศนั้น จะแบ่งการรับรู้ตามการส่งมอบงาน ซึ่งบางไตรมาสอาจจะมาก บางไตรมาสอาจจะน้อย แตกต่างกันไป
“หากมองทั้งปี AIT ก็ยังเชื่อว่าเราจะสามารถเดินไปสู่เป้าหมายรายได้ 4,000 ล้านบาทได้ เนื่องจากขณะนี้บริษัทมีมูลค่างานในมือแล้วประมาณ 2,500-2,600 ล้านบาท ขณะที่การเติบโตของอุตสาหกรรมเทคโนโลยีสารสนเทศก็ยังมีอย่างต่อเนื่อง” นายศิริพงษ์กล่าว